CELEX: 32007R1500
Language: ro
Date: 2007-12-18 00:00:00
Title: Regulamentul (CE) nr. 1500/2007 al Comisiei din 18 decembrie 2007 privind autorizarea unei noi utilizări a preparatului 6-fitază EC 3.1.3.26 (Ronozyme) ca aditiv pentru hrana animalelor (Text cu relevanță pentru SEE)

19.12.2007   
            
            
               RO
            
            
               Jurnalul Oficial al Uniunii Europene
            
            
               L 333/54
            
         
      REGULAMENTUL (CE) NR. 1500/2007 AL COMISIEI
   
   din 18 decembrie 2007
   privind autorizarea unei noi utilizări a preparatului 6-fitază EC 3.1.3.26 (Ronozyme) ca aditiv pentru hrana animalelor
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede autorizarea utilizării aditivilor pentru hrana animalelor, precum și criteriile și procedurile de acordare a unei astfel de autorizații.
            
         
               (2)
            
            
               A fost depusă o cerere de autorizare pentru preparatul menționat în anexa la prezentul regulament, în conformitate cu articolul 7 din Regulamentul (CE) nr. 1831/2003. Această cerere a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.
            
         
               (3)
            
            
               Cererea privește autorizarea unei noi utilizări a preparatului de 6-fitază EC 3.1.3.26 (Ronozyme) produs de Aspergillus oryzae (DSM 14223) ca aditiv pentru hrana rațelor, urmând să fie clasificat în categoria „aditivi zootehnici”.
            
         
               (4)
            
            
               Utilizarea preparatului de 6-fitază EC 3.1.3.26 produs de Aspergillus oryzae (DSM 14223) a fost autorizată fără limită de timp pentru puii pentru îngrășare, găinile ouătoare, curcanii pentru îngrășare, purcei, porcii pentru îngrășare și scroafe prin Regulamentul (CE) nr. 255/2005 al Comisiei (2) și autorizată provizoriu pentru salmonide prin Regulamentul (CE) nr. 521/2005 al Comisiei (3).
            
         
               (5)
            
            
               Au fost prezentate noi date în susținerea cererii de autorizare pentru utilizarea în hrana rațelor. Autoritatea Europeană pentru Siguranța Alimentară (denumită în continuare „autoritatea”) a concluzionat în avizul său din 10 iulie 2007 că preparatul 6-fitaza EC 3.1.3.26 (Ronozyme) produs de Aspergillus oryzae (DSM 14223) nu are efecte nocive asupra sănătății animalelor, a sănătății oamenilor sau asupra mediului (4). În continuare, a concluzionat că preparatul nu prezintă nici un alt risc care ar putea exclude acordarea autorizației pentru această categorie suplimentară de animale, în conformitate cu articolul 5 alineatul (2) din Regulamentul (CE) nr. 1831/2003. În conformitate cu acest aviz, utilizarea preparatului este eficientă în vederea îmbunătățirii digestibilității furajelor. Autoritatea nu consideră necesar să formuleze cerințe specifice privind supravegherea ulterioară introducerii pe piață. Autoritatea a verificat, de asemenea, raportul privind metoda de analiză a aditivului în hrana animală, prezentat de către laboratorul comunitar de referință înființat prin Regulamentul (CE) nr. 1831/2003.
            
         
               (6)
            
            
               Evaluarea preparatului respectiv arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui preparat ar trebui să fie autorizată, conform anexei la prezentul regulament.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Se autorizează preparatul specificat în anexă, aparținând categoriei „aditivi zootehnici” și grupei funcționale „promotori de digestibilitate”, ca aditiv pentru hrana animalelor, în condițiile stabilite în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 decembrie 2007.
      
         
            Pentru Comisie
         
         Markos KYPRIANOU
         
         
            Membru al Comisiei
         
      
   
   
      (1)  JO L 268, 18.10.2003, p. 29. Regulament modificat prin Regulamentul (CE) nr. 378/2005 al Comisiei (JO L 59, 5.3.2005, p. 8).
   
      (2)  JO L 45, 16.2.2005, p. 3.
   
      (3)  JO L 84, 2.4.2005, p. 3. Regulament modificat prin Regulamentul (CE) nr. 1812/2005 (JO L 291, 5.11.2005, p. 18).
   
      (4)  Avizul Comitetului științific pentru aditivii și produsele sau substanțele utilizate în hrana animalelor (FEEDAP) privind siguranța și eficiența preparatului enzimatic Ronozyme P5000 (CT) și Ronozyme P20000 (L) (6-fitaza) utilizat ca aditiv pentru hrana rațelor în conformitate cu Regulamentul (CE) nr. 1831/2003. Adoptat la 10 iulie 2007. The EFSA Journal (2007) 519, p. 1-8.
   
      ANEXĂ
      
                  Număr de identificare a aditivului
               
               
                  Numele titularului autorizației
               
               
                  Aditiv
                  (denumire comercială)
               
               
                  Compoziție, formulă chimică, descriere, metoda de analiză
               
               
                  Specia animală sau categoria de animale
               
               
                  Vârstă maximă
               
               
                  Conținut minim
               
               
                  Conținut maxim
               
               
                  Alte dispoziții
               
               
                  Sfârșitul perioadei de autorizare
               
            
                  Unități de activitate/kg de furaj complet cu un conținut de umiditate de 12 %
               
            
                  Categorie de aditivi zootehnici. Grup funcțional: promotori de digestibilitate
               
            
                  4a1614(i)
               
               
                  DSM Nutritional Products Ltd.
               
               
                  6-fitază EC 3.1.3.26
                  (Bio-Feed Phytase CT 2X/Ronozyme P5000 (CT) și Bio-Feed Phytase L 4X/Ronozyme P20000 (L)
               
               
                  
                               
                           
                           
                              Compoziția aditivului:
                              Preparat de 6-fitază produsă de Aspergillus oryzae (DSM 14223) având o activitate minimă de:
                              încapsulat: 5 000 FYT (1)/g
                              formă lichidă: 20 000 FYT/ml
                           
                        
                               
                           
                           
                              Caracterizarea substanței active:
                              6-fitază produsă de Aspergillus oryzae (DSM 14223)
                           
                        
                               
                           
                           
                              Metoda de analiză (2)
                              
                              Metoda colorimetrică bazată pe reacția dintre molibdovanadatul de amoniu și fosfatul anorganic, produsă prin acțiunea 6-fitazei asupra substratului care conține fitat (fitat de sodiu) la ph 5,5 și la 37 oC.
                           
                        
               
                  Rațe
               
               
                  —
               
               
                  250
               
               
                  —
               
               
                  
                              1.
                           
                           
                              În instrucțiunile de utilizare a aditivului și a preamestecului a se menționa temperatura de depozitare, durata de conservare și stabilitatea la granulare.
                           
                        
                              2.
                           
                           
                              Doza recomandată pe kg de furaj complet:
                              500–1 000 FYT/kg
                           
                        
                              3.
                           
                           
                              Se utilizează în furajele combinate care conțin peste 0,25 % fitină fosforică.
                           
                        
               
                  8.1.2018
               
            
         (1)  1 FYT este cantitatea de enzimă ce eliberează 1 micromol de fosfat anorganic pe minut dintr-un substrat de fitat de sodiu, la pH 5,5 și 37 °C.
      
         (2)  Detaliile privind metodele de analiză sunt disponibile la următoarea adresă a laboratorului comunitar de referință: www.irmm.jrc.be/crl-feed-additives